Carsten Gerhard Bang

Carsten Gerhard Bang (1756–1826) var en norsk offiser, generalmajor fra 1809/1810.Om Bang i SNL  Han var sønn av biskop Marcus Frederik Bang og hans tredje kone, Mette Margrethe Vollquarts. 16 år gammel begynte han på Trondheim katedralskole i 1772, seks år senere ble han juridisk kandidat ved Københavns Universitet, og etter seks nye år ble han justisråd i 1784.

I 1788 ble han kommandant for det reorganiserte Røraasiske Bergjægercorps; og innledet med det en militær karriere. Under krigen i 1808 ledet han også avdelinger som var i kamp i Sverige. Han ble oberst i 1803. I 1814 tok han over stillingen etter general Georg Frederik von Krogh som øverstkommanderende for militæret i Trondheim og han fortsatte som sjef også etter at unionen mellom Sverige og Norge var kommet i stand.

Carsten Bang bygget Ferstad gård på Ferstad i Trondheim. I 1782 giftet han seg med Sara Marie Lysholm, som var datter  av grosserer Broder Brodersen Lysholm og Catharina (Meincke) Lysholm. De  fikk fire barn. General Bangs veg i Trondheim er oppkalt etter ham.

 Utmerkelser 
Bang ble tildelt ridderkorset av Dannebrogordenen for sin innsats i det norske angrepet på Härjedalen i 1808.

 Referanser 

 Eksterne lenker 

  «Ingrid J. Brissach: General Bangs veg», Adresseavisa 13. oktober 2004 

Kategori:Norske generalmajorer
Kategori:Norske jurister
Kategori:Riddere av Dannebrogordenen‎
Kategori:Alumni fra Københavns Universitet
Kategori:Alumni fra Trondheim katedralskole
Kategori:Personer fra Trondheim kommune